

**ПРАВИЛНИК**

**О ИЗГЛЕДУ И САДРЖИНИ ПРИСТУПНИЦЕ**

У Београду, 16.04.2022 године

Скупштина струковног полицијског удружења „Српске полицијске уније“ (у даљем тексту СПУ), дана 16.04.2022. године доноси: Правилник о изгледу и садржини приступнице:

**Члан 1.**

Приступница се штампа на папиру светло плаве боје у формату А5.

**Члан 2.**

У горњем левом углу приступнице стоји грб СПУ која је исписана ћириличним писмом и садржи следеће:

Наглашени текст „СРПСКА ПОЛИИЦИЈСКА УНИЈА“, а испод „ПРИСТУПНИЦА“. Затим једно испод другог стоји:

презиме, име, јмбг (јединствени матични број грађана), адреса пребивалишта, запослен у, стручна спрема-образовање, број телефона.

У доњем делу приступнице исписано је:

Добровољно приступам струковном полицијском удружењу „Српска полицијска унија“.

Прихватам статут, правилнике, друге акте и одлуке струковног полицијског удружења “Српска полицијска унија“.

Сагласан/сагласна сам да плаћам чланарину на основу одлуке скупштине струковног полицијског удружења „Српска полицијска унија“.

Сагласан/сагласна сам да се моји подаци о личности обрађују у сврху вођења евиденција у струковном полицијском удружењу „Српска полицијска унија“.

У доњем делу приступнице исписује се место и датум приступања СПУ и потпис члана СПУ.

Свака приступница оверава се матичним печатом СПУ на предвиђеном месту печата.

**Члан 3.**

Овај правилник доноси, врши измене и врши допуне скупштина СПУ.

Овај правилник ступа на снагу од дана доношења.

Председник СПУ

Далибор Вукић